**INSTRUCȚIUNI PENTRU OFERTANȚI**

**Modalitatea de achiziţie:** Procedură proprie conform **art. 68 alin. (1) lit. h) din Legea nr. 98/2016** atribuirea contractelor/acordurilor-cadru care au ca obiect prestarea de **servicii sociale și alte servicii specifice prevăzute în Anexa nr. 2**

**1. Cerinţe obligatorii de calificare pentru operatorii economici interesaţi să oferteze:**

 Ofertantul va trebui să îndeplinească **cerinţele obligatorii** solicitate la acest capitol şi să ataşeze documentele solicitate.

**1.1 Se va completa și atașa Formularul nr. 1 – Scrisoare de înaintare.**

**1.2 Situaţia personală a ofertantului:**

a) Ofertanţii nu trebuie să se încadreze în situaţiile prevăzute la **art. 59 și art. 60, art. 164, art. 165 și art. 167 din Legea nr. 98/2016** privind achizițiile publice, cu modificările și completările ulterioare.

 Se vor completa şi ataşa Formularul nr. 2 - Declaraţie privind neîncadrarea în prevederile art. 59 și 60 din Legea nr. 98/2016 privind achiziţiile publice, Formularul nr. 3 - Declarație privind neîncadrarea în prevederile art. 164 din Legea 98/2016, Formularul nr. 4 - Declarație privind neîncadrarea în prevederile art. 165 din Legea 98/2016 și Formularul nr. 5 - Declarație privind neîncadrarea în prevederile art. 167 din Legea 98/2016.

 Persoanele ce dețin funcții de decizie în cadrul autorității în ceea ce privește organizarea, derularea și finalizarea procedurii de atribuire în sensul articolului menționat sunt următoarele:

**Comisia de evaluare** formată din:

1. Președinte Maria Chiojdoiu

2. Membri Loredana Georgeta Marin

 Raluca Mihaela Milescu

 Alina Georgescu

b) **Formularul nr. 11 – Împuternicire și copie CI împuternicit.**

c) **Cazierul judiciar** al operatorului economic (firmă) și al membrilor organului de administrare, de conducere sau de supraveghere al respectivului operator economic sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de O.N.R.C./actul constitutiv.

d) **Certificat de atestare fiscală** pentru persoane juridice, eliberat de Agenția Națională de Administrare Fiscală (din acest certificat trebuie să reiasă că ofertantul nu are datorii restante la MOMENTUL DEPUNERII certificatului/certificatelor);

e) **Certificat de atestare fiscală** privind impozitele și taxele locale în cazul persoanelor juridice, eliberat de Direcția Generală de Taxe și Impozite Locale (din acest certificat trebuie să reiasă că ofertantul nu are datorii restante la MOMENTUL DEPUNERII certificatului/certificatelor);

f) **DECLARAȚIE PE PROPRIA RĂSPUNDERE** privind îndeplinirea obligaţiilor de plată a impozitelor, taxelor sau contribuţiilor la bugetul general consolidat datorate, pentru sediile secundare/punctele de lucru.

***Notă: Documentele prevăzute la punctele b, c, d și e se vor prezenta la semnarea contractului.***

**1.3 Capacitatea de exercitare a activităţii profesionale (înregistrare)**

 **Extras Certificat constatator emis de Oficiul Național al Registrului Comerţului**, eliberat conform Legii nr. 26/1990 privind registrul comerţului, republicată, cu modificările si completările ulterioare, precum și a dispoziţiilor art. 202 Titlul III din Ordinul nr. 2594/C/2008 pentru aprobarea Normelor metodologice privind modul de ținere a registrelor comerţului, de efectuare a înregistrărilor și eliberare a informaţiilor, aflat în termen de valabilitate la data depunerii ofertei, din care să rezulte că obiectul de activitate al operatorului economic este corelat și relevant cu obiectul contractului.

De asemenea, **ofertantul va face dovada deținerii autorizațiilor cerute de lege pentru prestarea serviciilor (certificat constatator ONRC sau documente echivalente)**, valabile la data prezentării.

**1.4 Experiența similară**

**Se va completa și atașa** **Formularul nr. 6 - Declaraţie privind lista principalelor prestări de servicii în ultimii 3 ani.**

Ofertantul va face dovada experienței similare, în conformitate cu prevederile art. 179, lit. b), din Legea nr. 98/2016, cu modificările și completările ulterioare. În acest sens, **operatorii economici trebuie să** **facă dovada că au prestat în ultimii 3 ani, servicii similare cu cele care fac obiectul contractului**, duse la bun sfârșit. Ultimii 3 ani se raportează la termenul limită de depunere a ofertelor cu aplicarea corespunzătoare a prevederilor art. 13 din Instrucțiunea ANAP nr. 2/2017. În cazul în care autoritatea contractantă este nevoită, indiferent de motive, să procedeze la decalarea termenului limită stabilit pentru depunerea ofertelor, publicând în acest sens o erată, limita inferioară a perioadei de 3 ani se extinde cu perioada de timp aferentă decalării, urmând a fi considerată îndeplinită cerința pentru toți operatorii care au prezentat dovada finalizării contractului de experiență similară în intervalul de timp nou rezultat. Prin servicii duse la bun sfarsit, se înțelege dovedirea faptului că acestea au fost recepționate în cadrul perioadei de 3 ani calculată de la data limită de depunere a ofertelor.

Documentele justificative care probează îndeplinirea cerinței privind experiența similară sunt următoarele, fără a se limita la, enumerarea nefiind cumulativă: copii ale unor părți relevante ale contractelor pe care le-au îndeplinit; certificate de predare-primire; recomandări; procese-verbale de recepție; certificări de bună execuție; certificate constatatoare**. Din aceste documente trebuie să reiasă: beneficiarul, valoarea, cantitatea, perioada și locul prestării serviciilor**. În cazul în care un operator economic prezintă pentru îndeplinirea cerinței de calificare contracte ce au fost executate într-o asociere, vor fi avute în vedere părțile/valorile executate de operatorii economici. În situația în care operatorul economic a prestat servicii în calitate de subcontractant în contractul prezentat drept experiență similară, va prezenta documente prin care antreprenorul general confirmă respectivele servicii, iar beneficiarul final al contractului atestă faptul că operatorul a avut calitatea de subcontractant.

**2. Propunere tehnică – Mod de prezentare**

 Modul de prezentare a propunerii tehnice se va face astfel încât să se asigure posibilitatea verificării corespondenţei propunerii tehnice cu specificaţiile prevăzute în caietul de sarcini. Ofertele care nu respectă cerințele caietului de sarcini vor fi descalificate.

 Propunerea tehnică va fi elaborată astfel încât să respecte în totalitate cerinţele din **Caietul de sarcini**.

De asemenea, se vor completa și atașa **Formularul nr. 7 – Propunerea tehnică,** **Formularul nr. 8 - Declarație privind acceptarea clauzelor contractuale, Formularul nr. 9** - **Declarație privind respectarea obligațiilor referitoare la condițiile de muncă și protecția muncii.**

**3. Propunere financiară – Mod de prezentare**

 În elaborarea Ofertei financiare, Prestatorul va avea în vedere toate cheltuielile legate de prestarea serviciului.

 Oferta financiară va fi elaborată în conformitate cu cerințele caietului de sarcini.

 Se va completa și atașa**Formularul nr. 10 - “Formularul de ofertă”**.

**4.** **Criteriu de atribuire**:

 Contractul va fi atribuit ofertantului care a prezentat oferta având **„cel mai bun raport calitate-preţˮ.** Evaluarea ofertelor se realizează prin acordarea pentru fiecare ofertă în parte, a unui punctaj rezultat ca urmare a aplicării algoritmului de calcul stabilit în Caietul de sarcini.

**5. Limba de redactare a ofertei**: Română.

**6. Perioada de valabilitate a ofertei:** **30 zile** de la data limită de depunere a ofertei.

**7**. **Modul de prezentare a ofertei:**

Documentele vor fi transmise până la data limită stabilită, **13.06.2025 ora 12:00,** la **sediul unității din București, sector 1, str. Dridu, nr. 2.**

1. Depunerea ofertei la **sediul unității din București, sector 1, str. Dridu, nr. 2:**

Oferta trebuie depusă **în plic sigilat**, care conține trei plicuri separate:

* **Plic 1 – Documentele de calificare -** declarații, certificat constatator ONRC, experiența similară (contracte, procese-verbale de recepție, etc), alte documente solicitate
* **Plic 2 – Propunerea tehnică -** documentele care descriu modul în care ofertantul își propune să îndeplinească cerințele tehnice, specificațiile tehnice ale serviciilor oferite, descrierea metodologiei de execuție, certificate de conformitate ISO dacă există, orice alte documente solicitate sau care, chiar dacă nu au fost solicitate, pot susține oferta tehnică
* **Plic 3 – Propunerea financiară -** formular de ofertă - preț unitar, centralizator de prețuri, detalii financiare defalcate.

Toate plicurile trebuie marcate corespunzător, iar plicul exterior trebuie să conțină detaliile procedurii.

Plicul exterior trebuie să fie **sigilat și marcat clar** cu:

* Denumirea și adresa ofertantului
* Denumirea autorității contractante
* Obiectul achiziției și numărul procedurii
* Mențiunea **"A NU SE DESCHIDE ÎNAINTE DE ȘEDINȚA DE DESCHIDERE A OFERTELOR"**

Dacă sunt necesare clarificări, acestea trebuie solicitate înainte de termenul-limită stabilit.

 **Autoritatea contractantă va achiziționa serviciile de la operatorul economic situat pe locul I în urma aplicării criteriului de atribuire „cel mai bun raport calitate-preţ”.**

Riscurile transmiterii ofertei, inclusiv forţa majoră, cad în sarcina operatorului economic.

***NOTE:***

1. *Analizarea documentelor prezentate de ofertanți nu angajează nicio răspundere sau obligație față de acceptarea acestora ca fiind autentice sau legale și nu înlătură răspunderea exclusivă a ofertantului sub acest aspect.*
2. *Nu se acceptă oferte alternative.*